**DISPOZIȚIE**

**Nr. 115 din 18 martie 2021**

**privind desemnarea domnului Spătar Constantin** **în calitate de diriginte de șantier** **pentru verificarea execuției corecte a lucrărilor care fac obiectul contractului de servicii și lucrări nr.43661/361 din 18.12.2020****: “Lucrări de intervenție în regim de primă urgență (proiectare și execuție) având ca obiect refacere pod situat în localitatea Văleni, comuna Călățele pe DJ108C, km 40+700”**

Preşedintele Consiliului Judeţean Cluj,

Analizând Referatul nr. 10014/16.03.2021 întocmit de Direcţia de Administrare a Domeniului Public şi Privat a Judeţului Cluj privind desemnarea domnului Spătar Constantin în calitate de diriginte de șantier pentru verificarea execuției corecte a lucrărilor care fac obiectul contractului de servicii și lucrări nr.43661/361 din 18.12.2020: “ Lucrări de intervenție în regim de primă urgență (proiectare și execuție) având ca obiect refacere pod situat în localitatea Văleni, comuna Călățele pe DJ108C, km 40+700”

Având în vedere:

* contractul de execuție lucrări nr.43661/361 din 18.12.2020
* propunerea de investiții pentru anul 2021 privind lucrările de modernizare și reabilitare a drumurilor județene din județul Cluj

În conformitate cu prevederile:

* art.13 alin. (3), art. 22. lit.d) din Legea nr. 10/1995 privind calitatea în construcţii, republicată,
* art. 5 lit. b) din HG 492/2018 pentru aprobarea Regulamentului privind controlul de stat al calității în construcții, cu modificările și completările ulterioare,
* art. 27 lit. c) din anexa nr. 2 și art. 22 lit. c) din anexa nr. 4 la HG nr. 766/1997 pentru aprobarea unor regulamente privind calitatea în construcții, cu modificările și completările ulterioare,
* art. 75 lit. a) din Ordinul Ministerului Dezvoltării Regionale și Locuinței nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de constructii, cu modificările și completările ulterioare,
* art. 3 pct. II lit. e) din anexa 1 la H.G. nr. 525/2013 pentru aprobarea atributiilor generale si specifice, a structurii organizatorice si a numarului maxim de posturi, precum si a normarii parcului auto si a consumului de carburanti ale Inspectoratului de Stat in Constructii - I.S.C, cu modificările și completările ulterioare,
* art. 44 din anexa 1 la Ordinul nr. 1496/2011 pentru aprobarea procedurii de autorizare a diriginților de șantier, cu modificările și completările ulterioare,

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**D I S P U N E:**

**Art. 1**. Se desemnează domnul Spătar Constantin în calitate de diriginte de șantier pentru verificarea execuției corecte a lucrărilor care fac obiectul contractului de servicii și lucrări

nr.43661/361 din 18.12.2020: “ Lucrări de intervenție în regim de primă urgență (proiectare și execuție) având ca obiect refacere pod situat în localitatea Văleni, comuna Călățele pe DJ108C, km 40+700”.

**Art. 2**. Cu ducerea la îndeplinire a prevederilor prezentei dispoziţii se încredinţează Direcţia de Administrare a Domeniului Public și Privat al Județului Cluj, precum și persoana desemnata la art. 1.

**Art. 3.** Prezenta dispoziție se comunică prin intermediul Secretarului Judeţului Cluj persoanei nominalizate la art. 1, precum şi Prefectului Judeţului Cluj.

**PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci